Nye renderinger af den kommende iPad Pro: Helt flad og med antenneudskæringer som iPhone 6

Lækkede tegninger og rygter er efterhånden så detaljerede, at MySmartPrice har lavet en rendering af den kommende iPad Pro.

Renderingerne viser, at den kommende iPad får et helt andet design – ikke bare er det lykkedes Apple at fjerne langt det meste af kanten rundt om tablettens skærm, de har også ændret kanterne rundt på enheden så de nu er helt flade, ligesom der ifølge tegningerne vil være antennekanter der ligner dem vi første gang så på iPhone 6. Smart Connect stikket er også flyttet over på bagsiden af iPad Pro, hvilket – hvis det passer – vil betyde at tilbehør til ældre iPads ikke vil kunne bruges. Sim-kort læseren er flyttet ned på midten af siden. 3,5mm stikket er røget – så iPad Pro nu er tættere på iPhone serien, hvor stikket til hovedtelefoner forsvandt allerede ved lanceringen af iPhone 7. Lightning stikket er placeret som det plejer.

Klar i næste uge?

I næste uge holder Apple sit største årlige event i Cupertino, Californien, og det kan blive det største nogensinde. Men om den nye iPad Pro lanceres ved den lejlighed er stadig tvivlsomt – alternativt får iPad Pro dens eget event senere på året, så Apple kan fokusere på iPhone og Apple Watch på eventet på onsdag d. 12. september. iNPUT er med til eventet og dækker det.

Nye renderinger af den kommende iPad Pro: Helt flad og med antenneudskæringer som iPhone 6